[{"text_idx": "#000004", "text": "Idee analu\u0308u\u0308simine ja tootekonseptsiooni arendamine"}, {"text_idx": "#000005", "text": "Juba kaks aastat viib Loov Eesti la\u0308bi loomemajandust ja loomeettevo\u0303tlust edendavaid u\u0308ritusi Gruusias. Koosto\u0308o\u0308projekt on toetatud Va\u0308lisministeeriumi arengukoosto\u0308o\u0308 programmist."}, {"text_idx": "#000007", "text": "TeamLab on 1-pa\u0308evane u\u0308rituse formaat, kus uute ideede omanikud esmakordselt oma ideid tutvustavad, meeskonda uusi liikmeid ja kompetentse va\u0308rbavad ja u\u0308hiselt idee elluviimiseks a\u0308rimudeli loovad."}, {"text_idx": "#000009", "text": "Na\u0308dala jooksul kohtusid Eesti mentorid \u2013 Rait Arro, Indrek Po\u0303ldvee ja allakirjutanu \u2013 ku\u0308mnete uute ideedega. Osalejate vanus ulatus 11. eluaastast kuueku\u0308mneni."}, {"text_idx": "#000011", "text": "Lisaks Eesti-poolsetele eestvedajatele osalesid ko\u0303igil u\u0308ritustel aktiivselt ka kohalikud mentorid. Mitmed po\u0303hjalikud vestlused mentoritega peeti gruusia keeles, et ikka iga detail oleks arusaadav."}, {"text_idx": "#000012", "text": "Ko\u0303igilt kolmelt TeamLabilt valiti aprillikuus toimuvale BootCampile parimad ideed. Kokku 6 meeskonda saavad 1-pa\u0308evase u\u0308rituse raames ta\u0308iendada oma teadmisi teenusedisainist ja a\u0308rimudelitest, samuti lihvida idee esitlemise ehk pitchingu oskusi."}, {"text_idx": "#000013", "text": "BootCamp leiab aset 5.aprillil Tbilisis ja selle viivad la\u0308bi Eesti eksperdid."}, {"text_idx": "#000014", "text": "U\u0308rituste toimumiskohtadeks oli loomekohvikud ja kultuuritehas, kus keskkond lo\u0303i sundimatu ja loomingulise tausta. Motivatsiooni ja indu oli tunda ko\u0303igis piirkondades ning ko\u0303igil meeskondadel oli suur ootus oma ideega jo\u0303uda uuele tasemele ning vo\u0303imalusel pa\u0308a\u0308seda ka osalema praktikumidesse Tallinnasse."}, {"text_idx": "#000015", "text": "Mitte miski pole suuremaks innustajaks, kui vo\u0303imalus ku\u0308lastada e-Eestit ning kohtuda meie ettevo\u0303tjate ja investoritega."}]